作者:石麟
標題:金縷詞・賀新郎
內容:欲上南樓壽。記當年、祥佔玉燕。一陽生候。今數書雲猶七日，宮線未添刺繡。便草就、壽詞盈袖。合捧金荷稱鶴算，想華堂、剩醉眉春酒。慚斐句，為觴侑。功名八稚年方少。自歸來、陶廬蔣徑，菊松為友。軒築易安栽花葯，不墜家聲五柳。況滿砌、芝蘭爭秀。歲歲斑斕衣戲處，老人星、一點輝南鬥。顧對此，共長久。